รักสุดเพี้ยนของยัยเกรียนหลุดโลก!

รักสุดเพี้ยนของยัยเกรียนหลุดโลก! (Chūnibyō Demo Koi ga Shitai!; Love, Chunibyo & Other Delusions) หรือที่เรียกกันทั่วไปว่า  Chū-2 (จู-นิ) เป็นนิยายเรื่องหนึ่งที่เขียนขึ้นโดย โทระโกะ และวาดภาพประกอบโดย โอซากะ โนโซมิ นิยายเรื่องนี้เคยชนะการประกวดด้วยรางวัลชมเชยในงาน เกียวโต แอนิเมชั่น อวอร์ด ในปี 2553 และได้รับการตีพิมพ์ในปีถัดมา จำนวน 2 เล่มจบ  และได้นำมาทำเป็นแอนิเมชั่น จำนวน 12 ตอน โดย เกียวโตแอนิเมชัน ฉายในช่วงวันที่ 4 ตุลาคม - 19 ธันวาคม 2555  และตอนย่อยเป็นออริจิเนชั่นเน็ตวิดีโอ (โอเอ็นเอ) เผยแพร่ผ่านเว็บไซต์ยูทูบ ตั้งแต่วันที่ 27 กันยายน - 1 พฤศจิกายน 2555 รวมไปถึงในอนาคต ได้จัดทำเป็น ออริจิเนชั่น วิดีโอ แอนิเมชั่น (โอวีเอ) ซึ่งจะออกวางจำหน่ายในวันที่ 19 มิถุนายน 2556 รวมไปถึงมีภาคที่ 2 ของเรื่องออกมา.

**เนื้อเรื่อง**
เริ่มมาจากเด็กผู้ชายคนหนึ่งที่ชื่อ โทงาชิ ยูตะ นักเรียนชั้นมัธยมปลาย ในครั้งที่เขาเรียนอยู่โรงเรียนมัธยมต้น เขาเป็นโรคเพ้อฝันจากความเป็นจริง ( ภาวะป่วยของนักเรียน ม.ต้น ปี 2) โดยคิดว่าเขามีพลังพิเศษที่ได้รับมา และเรียกตัวเองว่า  Dark Flame Master  ทำให้เขารู้สึกแปลกแยก และเมื่อหลุดพ้นจากภาวะดังกล่าว เขารู้สึกอายทุกครั้งและพยายามจะลืม ๆ มันไปให้หมด และเริ่มต้นชีวิตใหม่ในโรงเรียนมัธยมปลาย แต่แล้วเขาก็ต้องมาพบกับ ทาคานาชิ ริกกะ ที่มีภาวะเพ้อฝันอยู่คนเดียวเช่นเดียวกับเขาในสมัยก่อน ซึ่งเธอรู้ว่าเขาก็เคยชอบในเรื่องพลังพิเศษแบบเดียวกับเธอเช่นกัน จึงเกาะติดเขาอยู่บ่อย ๆ และทำให้ชีวิตเขาวุ่นวายขึ้น

**ตัวละคร**

**ตัวละครหลัก**
  โทงาชิ ยูตะ  (富樫 勇太 Togashi Yuuta)
** ให้เสียงโดย : ญี่ปุ่น จุง ฟุกุยามะ
: เด็กหนุ่มมัธยมปลายที่เคยเชื่อเรื่องพลังพิเศษและมีอาการ  Chuunibyou  มาก่อน เคยเรียกตัวเองว่า  Dark Flame Master  เมื่อเขาโตขึ้นและเข้าใจสิ่งที่น่าอายที่เคยทำมา เขาจึงพยายามลืมเรื่องราวเพ้อเจ้อที่เขาเคยทำมาให้หมด เลือกที่จะเรียนในโรงเรียนที่ห่างไกลเพื่อที่จะไม่ต้องพบเพื่อนร่วมชั้นม.ต้นที่รู้ว่าเขาเคยมีอาการแบบนั้น แต่หลังจากที่เขาพบกับริกกะที่รู้ความลับของเขาในโรงเรียนม.ปลาย ก็ต้องพบกับเรื่องวุ่นวายมากมาย-  ทาคานาชิ ริกกะ  (小鳥遊 六花 Takanashi Rikka)
** ให้เสียงโดย : ญี่ปุ่น มายะ อุจิดะ
: สาวที่อยู่ห้องเดียวกับยูตะ และอาศัยกับพี่สาวในอพาร์ตเมนต์เดียวกับเขา เชื่อในเรื่องเหนือธรรมชาติมาก ปกติจะสวมผ้าคาดตา , คอนแท็คเลนส์สีทอง และผ้าพันแผล เชื่อว่าตัวเองมี  เนตรทรราช  (Jaō Shingan) พอมาได้ยินยูตะพูดเรื่อง  Dark Flame Master  ตามลำพัง ทำให้เธอเกาะติดเขามากยิ่งขึ้น ถึงดูจะกล้าแสดงออกในเรื่องแปลก ๆ แต่ถ้าคุยกับคนแปลกหน้าจะแสดงอาการเขินอายเป็นบางครั้ง-  นิบุทานิ ชินกะ  (丹生谷 森夏 Nibutani Shinka)
** ให้เสียงโดย : ญี่ปุ่น จินัตสึ อากาซากิ
: หัวหน้าห้องในชั้นเรียนของยูตะ เป็นคนฉลาดและร่าเริง เอาใจใส่ต่อคนอื่นในห้องจนเป็นที่ชื่นชอบของนักเรียนในห้อง แต่ความจริงเธอก็มีอาการ  Chuunibyou  มาก่อนแบบยูตะเช่นกัน แถมเคยเรียกตัวเองว่า  Mori Summer  (หรืออีกชื่อ Mori Samā) แต่เมื่อโตขึ้น เธอจึงพยายามลืมเรื่องราวที่เกิดขึ้นทั้งหมดด้วยการเข้าไปลบตัวตนอีกคนหนึ่งในโลกอินเทอร์เน็ต และทำลายหลักฐานของ Mori Summer ทั้งหมด แถมเธอก็ไม่ค่อยชอบคนที่มีอาการ  Chuunibyou  นัก แต่หลังจากที่เดโคโมริเอาเรื่อง Mori Summer มาเผยผ่านมาบิโนเกียน เธอจึงต้องจำใจตามน้ำเพื่อหาโอกาสในการลบตัวตนอีกคนของเธอให้ได้-  สึยุริ คุมิน  (五月七日 くみん Tsuyuri Kumin)
** ให้เสียงโดย : ญี่ปุ่น อาซึมิ อาซากุระ
: รุ่นพี่ที่ดูจะไร้เรื่องกังวลใด ๆ และใจเย็นเสมอ หลับได้ทุกที่โดยใช้หมอนที่เธอพกไว้ในกระเป๋า และมีความสามารถพิเศษที่เรียกว่า  Cell Phone no Cell Phone  ที่ใช้หาของที่สูญหาย-  เดโคโมริ ซานาเอะ  (凸守 早苗 Dekomori Sanae)
** ให้เสียงโดย : ญี่ปุ่น สึมิเระ อุเอซากะ
: นักเรียนม.3 ที่มีหลาย ๆ อย่างคล้ายริกกะ เป็นเหมือนข้ารับใช้ของริกกะ-  โทงาชิ ยูเมฮะ  (富樫 夢葉 Togashi Yumeha)
** ให้เสียงโดย : ญี่ปุ่น มามิ ชิตาระ
: น้องสาวคนเล็กในครอบครัวยูตะ-  โทงาชิ คุซึฮะ  (富樫 樟葉 Togashi Kuzuha)
** ให้เสียงโดย : ญี่ปุ่น คาโอริ ฟุกุฮาระ
: น้องสาวคนรองในครอบครัวยูตะ-  อิสชิกิ มาโคโตะ  (一色 誠 Isshiki Makoto)
** ให้เสียงโดย : ญี่ปุ่น โซอิจิโร โฮชิ
: เพื่อนร่วมชั้นของยูตะ-  ทาคานาชิ โทวกะ  (小鳥遊十花 Takanashi Touka)
** ให้เสียงโดย : ญี่ปุ่น เอริ เซ็นได
: พี่สาวของริกกะ อาศัยในที่พักเดียวกับน้องสาว-  สึคุโมะ นานาเสะ  (九十九七瀬 Tsukumo Nanase)
** ให้เสียงโดย : ญี่ปุ่น คิกุโกะ อิโนอุเอะ
: อาจารย์ประจำห้องของยูตะ

**รายชื่อตอน**

**อ้างอิง**
 http://yaraon.blog109.fc2.com/blog-entry-16128.html- http://www.online-station.net/entertainment/cartoon/190 date=2013-06-07 

**แหล่งข้อมูลอื่น**
  เว็บไซต์ทางการไลต์โนเวล -  เว็บไซต์ทางการอนิเมะ - 14448
หมวดหมู่:ภาพยนตร์อนิเมะที่ออกฉายในปี พ.ศ. 2556
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม